system
Răspunde în limba română, în stilul Wikipedia, cat mai corect gramatical.
user
Ce date importante ai despre Nectarie din Eghina?
assistant
Sfântul Nectarie din Eghina () a fost episcop al Pentapolei și ctitor al mănăstirii „Sfânta Treime” de pe insula Eghina. În 1961, Sfântul Sinod al Bisericii Constantinopolului l-a proclamat sfânt al Bisericii Ortodoxe, prăznuirea lui făcându-se în ziua de 9 noiembrie.

Viața
Sfântul Nectarie s-a născut într-o familie săracă de pe malul Mării Marmara. Părinții săi, Dimos și Maria Kefalas, i-au dat numele de Anastasios. La vârsta de 14 ani a plecat la Constantinopol ca să lucreze și să se școlească.

În 1866, la vârsta de 20 de ani, Sfântul Nectarie pleacă în insula Chios ca să predea ca învățător. Aici devine călugăr, cu numele de Lazăr, la 7 noiembrie 1876, în celebra mănăstire Nea Moni. Un an mai târziu a devenit diacon - primind la tunderea in marele si îngerescul chip al schimniciei numele de Nectarie, pe care l-a purtat toata viața - apoi, prin generozitatea unui creștin bogat din insulă și cu ajutorul patriarhului Sofronie al IV-lea al Alexandriei, a putut să-și completeze studiile la Atena și să obțină, în 1885, o diplomă a Facultății de Teologie din capitala Greciei.

Tot în 1885 Sfântul Nectarie pleacă la Alexandria (Egipt), unde a fost hirotonit preot la biserica Sfântul Nicolae din Cairo. Câțiva ani mai târziu, în 1889, a fost hirotonit episcop și numit mitropolit al Pentapolei (eparhie corespunzând în acea vreme Libiei superioare) de către patriarhul Sofronie, care l-a numit și predicator, secretar patriarhal și reprezentant al său la Cairo.

Dar după doar un an a fost alungat din Egipt în urma calomniilor unor clerici invidioși. A trebuit să se întoarcă la Atena, singur, nebăgat în seamă, disprețuit, în mari lipsuri materiale. A rămas câțiva ani predicator (1891-1894), iar apoi a fost numit director al școlii teologice Rizarios, care forma viitori preoți. A rămas 15 ani în acest post ecleziastic.

În 1904, la cererea mai multor fiice duhovnicești care-și doreau să devină călugărițe, a ctitorit mănăstirea „Sfânta Treime” de pe insula Eghina, devenită azi unul din marile locuri de pelerinaj din lumea ortodoxă. În decembrie 1908, la vârsta de 62 de ani, sfântul Nectarie și-a dat demisia din postul de director al școlii teologice și s-a retras în mănăstirea sa din Eghina, unde a rămas până la sfârșitul vieții.

A murit la 9 noiembrie 1920, în urma unui cancer de prostată care l-a chinuit un an și jumătate. A fost înmormântat în mănăstirea sa de către ieromonahul iconar Sava, care mai târziu a pictat prima icoană a sfântului.

În 1953 moaștele sale au fost mutate într-un mormânt mai frumos. Pomenirea mutării moaștelor sale se face în ziua de 3 septembrie.

La data de 20 aprilie 1961, Patriarhia Ecumenică a Constantinopolului a recunoscut cultul de care se bucura deja sfântul și l-a proclamat sfânt al Bisericii, cu pomenirea pe 9 noiembrie.

Opere 
Traduse în limba română

 Pachet - Sf. Nectarie - Vindecarea sufletului, editura Sophia, București
 Seria de autor Sfântul Nectarie de Eghina, editura Doxologia, Iași
 Sfântul Nectarie de Eghina, Despre îngrijirea sufletului, Editura Sophia, București, 2009

Note

Surse 
 Macaire, hieromoine de Simonos-Petras, Le Synaxaire. Vies des Saints de l'Eglise Orthodoxe, Thessalonique: ΤΟ ΠΕΡΙΒΟΛΙ ΤΗΣ ΠΑΝΑΓΙΑΣ
 Iosif D. Agapitos, Sfântul Nectarie, sfântul iubirii, Editura Bunavestire, Galați, 2003

Legături externe
 Fecioara curata (Agni Parthene), imn compus de Sf.Nectarie, cântat de grupul Bizantion
 
 Acatistul sfântului ierarh Nectarie din Eghina
 Din minunile sfântului Nectarie taumaturgul
 Sfântul Nectarie, cel care i-a trimis scrisori lui Hristos, 31 iulie 2008, Raluca Brodner, Ziarul Lumina
 Sfantul Nectarie Taumaturgul, vindecatorul de cancer, 8 noiembrie 2012, Adrian Cocosila, CrestinOrtodox.ro
 Sfântul Nectarie îmbrățișează lumea rănită și bolnavă, 28 octombrie 2012, Ștefania Coșuleanu, Ziarul Lumina
 Sfantul Nectarie - vindecatorul de cancer, 26 iulie 2012, Gheorghita Ciocioi, Lumea credinței, anul II, nr. 2(7)
 Pelerinaj la moaștele Sfântului Nectarie - Un hram de neuitat în Eghina, 13 noiembrie 2010, Pr. Drd. Petru Sidoreac, Ziarul Lumina
 Sfantul Ierarh Nectarie de Eghina, 25 mai 2012, CrestinOrtodox.ro
 Viata si minunile Sfantului Nectarie si a Sfantului Ioan Rusul

Nașteri în 1846
Decese în 1920
Episcopi ortodocși greci
Sfinți în Biserica Ortodoxă
Greci din Imperiul Otoman